Қазақстанда мектепке дейінгі білім балалардың барлығына қолжетімді емес
DATE: 19:34, 16 Ақпан 2018 | GMT +5
TITLE: Қазақстанда мектепке дейінгі білім балалардың барлығына қолжетімді емес
URL: https://kaz.inform.kz/news/kazakstanda-mektepke-deyingi-bilim-balalardyn-barlygyna-kolzhetimdi-emes_a3156093/
META: DATE: 19:34, 16 Ақпан 2018 | GMT +5
TOTAL WORDS: 114
AUTHOR(S):
TEXT: Орталықтың сарапшылары 2017 жылы «ҚР-да бала құқықтарын қорғау саласындағы жағдайды тәуелсіз мониторингілеу және талдау» атты зерттеу жүргізді. Шалғай ауылдарда ата-аналардың 59%-і балабақша жетіспеушілігін айтып шағымданады. Олардың сөзіне қарағанда, баласы бар үйдің материалдық жағдайы мектепке дейінгі білім мекемесіне баруына қатты әсер етеді. Ондай қызметке қолы жетпейтінін айтқан ата-аналардың 57%-інің материалдық жағдайы нашар. Бұл жайтқа атааналар наразы. Олардың 40%-тен астамы баласының құқығы толық сақталмай жатқанын, ал кейбір атааналар мүлдем сақталмайтынын айтып шағымданады. Елді мекендердегі үйірмелер мен спорт секцияларының аздығынан балалардың теледидар мен интернетке тәуелді болуы атааналарды алаңдатып отыр. Балалар арасында сауалнама жүргізілгенде, олардың 37%-і түрлі үйірмелерге баратыны белгілі болды. Зерттеу ҚР Дін істері және азаматтық қоғам министрлігінің қолдауымен Азаматтық бастамаларды қолдау орталығының мемлекеттік гранты аясында жүргізілді
